เมนูที่แนะนำเลยก็คือสเต็กไก่สไปส์ซี่ซึ่งเป็นเมนูของทางร้านนั่นเอง ตอนแรกเห็นว่าราคา 79 บาทก็ทำใจว่าอาจจะไม่อิ่ม แต่พอกินๆไปเท่านั้นแหละยังไม่ทันได้แตะสลัดก็อิ่มซะแล้ว ตัวเนื้อสเต็กนุ่มมาก ไม่แห้งเลยแต่ส่วนตัวแล้วคิดว่าถ้าชุ่มฉ่ำมากกว่านี่จะเพอร์เฟคเลย นอกจากนี่ซอสสไปส์ซี่ที่ราดมาด้านบนก็เข้ากัน เมนูนี้คนที่ไม่ทานเผ็ดก็สามารถทานได้นะเพราะไม่ได้เผ็ดอะไรขนาดนั้น เฟร้นช์ฟรายที่ให้มาก็อร่อยคือไม่เหี่ยวหรือนิ่มง่ายเหมือนบางร้านและส่วนตัวก็ชอบเฟร้นช์ฟรายแบบชิ้นใหญ่อยู่แล้วมันเต็มปากเต็มคำดี ตัวสลัดนี่ประทับใจมากเพราะพอเห็นแล้วรู้ได้ถึงความพิถีพิถันเลยว่าไม่ได้สักแต่เอาผักมาโยนๆใส่จาน เพราะด้านล่างจะเป็นฟักทองย่าง(ถ้าเข้าใจไม่ผิด) แล้วตามด้วยผักสลัดต่างๆที่จัดเรียงอย่างดีและมีน้ำสลัดที่ผสมเลม่อนและโรยด้วยพริกไทย แยกใส่ถ้วยมาให้ต่างหาก สมู้ตตี้ที่ลองวันนี้ชื่อ Weigh Control รสชาติก็ไม่หวานมากกำลังดี นี่เลยมโนไปเองว่ากินแล้วจะช่วยควบคุมน้ำหนักได้จริงๆ 55+ ข้อเสียของร้านนี้ก็คือร้านเป็นกึ่งๆโอเพ่นซึ่งถ้าฝนตกนี่เละเลยทีเดียว และที่ตั้งของร้านก็ค่อนข้างลึกลับทำให้ผู้ที่ไปกินหาร้านได้ยากลำบากมาก อีกทั้งแนะนำว่าควรจะไปตั้งแต่เริ่มหิวเพราะว่าร้านนี้พิถีพิถันมากจึงใช้เวลานานพอสมควรค่ะ